CELEX: 62011TN0365
Language: mt
Date: 2011-07-05 00:00:00
Title: Kawża T-365/11 P: Appell ippreżentat fil- 5 ta’ Lulju 2011 minn AO kontra d-digriet tat-Tribunal għas-Servizz Pubbliku tal- 4 ta’ April 2011 fil-Kawża F-45/10 — AO vs Il-Kummissjoni

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/27
            
         Appell ippreżentat fil-5 ta’ Lulju 2011 minn AO kontra d-digriet tat-Tribunal għas-Servizz Pubbliku tal-4 ta’ April 2011 fil-Kawża F-45/10 — AO vs Il-Kummissjoni
   (Kawża T-365/11 P)
   2011/C 282/56
   Lingwa tal-kawża: l-Ingliż
   
      Partijiet
   
   
      Appellant: AO (Brussell, il-Belġju) (rappreżentant: P. Lewisch, avukat)
   
      Appellata: Il-Kummissjoni Ewropea
   
      Talbiet tal-appellant
   
   L-appellant jitlob li l-Qorti Ġenerali jogħġobha:
   
               —
            
            
               tannulla d-digriet tat-Tribunal għas-Servizz Pubbliku tal-4 ta’ April 2011 fil-Kawża F-45/10, AO vs Il-Kummissjoni;
            
         
               —
            
            
               fl-eventwalità li l-Qorti Ġenerali tkun f’pożizzjoni fejn tkun tista’ tiddeċiedi l-kawża fuq il-mertu tagħha, tilqa’ t-talbiet magħmula fl-ewwel istanza u jiġifieri:
               
                           —
                        
                        
                           tannulla d-Deċiżjoni tal-Kummissjoni Ewropea CMS 07/046, tat-23 ta’ Lulju 2009, minħabba fastidju, amministrazzjoni ħażina u abbuż tad-dritt fundamentali għal smigħ;
                        
                     
                           —
                        
                        
                           tannulla d-deċiżjonijiet kollha meħuda mill-Awtorità tal-Ħatra fil-konfront tal-appellant bejn il-perijodu ta’ Settembru 2003 u t-tneħħija tiegħu mill-pożizzjoni li kien jokkupa minħabba fastidju u amministrazzjoni ħażina, flimkien mal-allegazzjoni ta’ abbuż tad-dritt tal-appellant għal smigħ;
                        
                     
                           —
                        
                        
                           tordna li l-appellant jinstema’ skont l-Artikoli 7(1) u 24 tar-Regolamenti tal-Persunal (1) u tirreferi, f’dan ir-rigward, għat-talbiet magħmula fi Frar 2008 u f’Marzu 2008;
                        
                     
                           —
                        
                        
                           tagħti kumpens simboliku ta’ EUR 1 (wieħed) lill-appellant bħala kumpens għad-dannu morali u professjonali mġarrab kif spjegat fir-rikors, u dan sa fejn l-ilment tiegħu ma għandux motivi finanzjarji iżda huwa intiż li jiġu rikonoxxuti d-dinjità u r-reputazzjoni professjonali tal-appellant; u
                        
                     
                           —
                        
                        
                           tordna lill-appellant ibati l-ispejjeż.
                        
                     
         
      Aggravji u argumenti prinċipali
   
   Insostenn tal-appell tiegħu, l-appellant jinvoka tliet aggravji.
   
               (1)
            
            
               L-ewwel aggravju, ibbażat fuq l-allegazzjoni li l-kundizzjonijiet sabiex id-deċiżjoni tingħata permezz ta’ digriet, skont l-Artikolu 76 tar-Regoli tal-Proċedura tat-Tribunal għas-Servizz Pubbliku, ma kinux sodisfatti u li r-rikors ma kienx manifestament inammissibbli u/jew infondat, sa fejn:
               
                           —
                        
                        
                           It-Tribunal għas-Servizz Pubbliku ma ħax inkunsiderazzjoni diversi allegazzjonijiet magħmula u provi ppreżentati fir-rigward tal-fastidju li ġarrab l-appellant;
                        
                     
                           —
                        
                        
                           L-appellant ma ngħatax terminu sabiex jirregolarizza r-rikors tiegħu, skont l-Artikolu 36 tar-Regoli tal-Proċedura tat-Tribunal għas-Servizz Pubbliku, fir-rigward ta’ żewġ deċiżjonijiet tal-Awtorità tal-Ħatra msemmija mill-appellant fir-rikors tiegħu.
                        
                     
         
               (2)
            
            
               It-tieni aggravju, ibbażat fuq l-allegazzjoni li d-digriet fil-Kawża F-45/10 jikser id-dritt tal-Unjoni Ewropea kif deskritt taħt l-Artikolu 11(1) tal-Anness I tal-Istatut tal-Qorti tal-Ġustizzja tal-Unjoni Ewropea, sa fejn l-appellant huwa intitolat għal kumpens ladarba seħħ il-fastidju.
            
         
               (3)
            
            
               It-tielet aggravju, ibbażat fuq l-allegazzjoni li t-Tribunal għas-Servizz Pubbliku ma rrispettax id-dritt tal-appellant għal smigħ, kif stabbilit fl-Artikolu 6(1) tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali, kif ukoll fl-Artikolu 47(2) tal-Karta tad-Drittijiet Fundamentali tal-Unjoni Ewropea.
            
         
      (1)  Regolament Nru 31 (KEE), Nru 11 (KEEA), li jistabbilixxi r-Regolamenti tal-persunal għall-uffiċjali u l-kondizzjonijiet tal-impjieg ta’ impjegati oħra tal-Komunità Ekonomika Ewropea u tal-Komunità Ewropea tal-Enerġija Atomika, kif emendat (ĠU 45, 14.06.1962, p. 1385)